Държавен вестник, бр. 54, 2012 г., стр. 37

БРОЙ  54	
Д Ъ Р Ж А В Е Н  В Е С Т Н И К 	
СТР.  37  
3. предвижда график за всички инвести­
ционни проекти.
(2) При изготвянето на 10-годишния план 
за развитие на преносната мрежа операторът 
на преносна мрежа се съобразява с наличната 
информация относно предстоящи изменения 
в производството, доставките, потребление­
то и обмена с други държави, включително 
проучванията, плановете и прогнозите по 
чл. 87, ал. 3, като взема предвид и инвести­
ционните планове за регионални мрежи и 
мрежи на територията на Европейския съюз. 
При изготвяне на 10-годишния план за разви­
тие на газопреносната мрежа операторът се 
съобразява и с инвестиционните планове за 
съоръжения за съхранение на природен газ. 
(3) Комисията се консултира с всички на­
стоящи или потенциални ползватели на мре­
жата относно 10-годишния план за развитие 
на преносната мрежа по открит и прозрачен 
начин. От лицата или предприятията, които 
твърдят, че са потенциални ползватели на 
мрежата, може да бъде поискано да обосноват 
твърденията си. Резултатите от процеса на 
консултации, включително възможните нужди 
от инвестиции, се публикуват на страницата 
на комисията в интернет. 
(4) Комисията проучва дали 10-годишният 
план за развитие на преносната мрежа обхваща 
всички нужди от инвестиции, установени в 
процеса на консултации, и дали той е в съот­
ветствие с 10-годишните планове за развитие 
на мрежите в Европейския съюз. 
(5) Комисията наблюдава и оценява изпъл­
нението на 10-годишния план за развитие на 
преносната мрежа.
(6) Освен ако не са налице наложителни 
причини извън неговия контрол, когато не­
зависим преносен оператор не извърши ин­
вестиция, която съгласно 10-годишния план 
за развитие на преносната мрежа е следвало 
да бъде извършена в следващите три години, 
комисията задължава оператора да осъществи 
нужните инвестиции, ако все още е необ­
ходимо те да бъдат извършени, както и да 
осигури възстановяване на разходите за тези 
инвестиции чрез цените за мрежовите услуги.
Раздел ІІ
Независим преносен оператор
Чл. 81д. (1) Независим преносен оператор 
на преносна мрежа за електрическа енергия 
или за природен газ – част от вертикално 
интегрирано предприятие, е акционерно дру­
жество с двустепенна система на управление.
(2) Управителният съвет на независимия 
преносен оператор взема решенията, свър­
зани с текущите дейности на оператора на 
преносна мрежа, управлението на мрежата 
и дейностите, необходими за изготвянето на 
10-годишния план за развитие на мрежата.
(3) Членовете на управителния съвет на 
независимия преносен оператор се избират 
и освобождават от надзорния съвет. Надзор­
ният съвет незабавно изпраща на комисията 
решенията за избор, както и информация за 
условията, които уреждат мандата, продъл­
жителността и прекратяването му, условията 
на работа, включително възнагражденията, 
съответно решенията за предсрочно освобож­
даване, заедно с мотивите към тях. Решенията 
пораждат действие, ако в срок три седмици 
от уведомяването, но не по-кратък от срока 
за обжалване по ал. 7, комисията не възрази 
срещу тях.
(4) Комисията се уведомява за решенията за:
1. избор на член на управителния съвет на 
независимия преносен оператор;
2. предсрочно освобождаване на член на 
управителния съвет на независимия преносен 
оператор след получаването му от лицето, 
което се освобождава.
(5) Членовете на управителния съвет на 
независимия преносен оператор:
1. не заемат професионален пост или 
отговорна длъжност, нямат икономически 
интереси или делови отношения, пряко или 
непряко, с която и да е друга част от вер­
тикално интегрираното предприятие или с 
негови акционери, притежаващи контролен 
пакет от акции; 
2. нямат интереси или не получават фи­
нансови облаги, пряко или непряко, от която 
и да е част от вертикално интегрираното 
предприятие;
3. получават възнаграждение, което не за­
виси от дейностите или резултатите на верти­
кално интегрираното предприятие, различни 
от тези на оператора на преносна мрежа.
(6) Мнозинството от членовете на упра­
вителния съвет на независимия преносен 
оператор са лица, които в срок три години 
преди назначаването им не са заемали про­
фесионален пост или отговорна длъжност, не 
са имали интереси или делови отношения, 
пряко или непряко, с вертикално интегрира­
ното предприятие или с която и да е част от 
него, различна от оператора на преносната 
мрежа, или с негови акционери, притежаващи 
контролен пакет от акции. Останалите чле­
нове на управителния съвет са лица, които 
за период най-малко 6 месеца преди назна­
чаването им не са упражнявали управленска 
или друга подобна дейност във вертикално 
интегрираното предприятие.
(7) Членовете на управителния съвет на 
независимия преносен оператор имат право 
да обжалват решението на надзорния съвет 
за предсрочно прекратяване на договорите за 
възлагане на управление пред комисията по 
реда на чл. 22, ал. 1, т. 4 в срок до 7 дни от 
получаването на решението.